Source: http://snreal.sk/obec.php
Timestamp: 2018-05-26 11:28:52+00:00
Document Index: 6995367

Matched Legal Cases: ['§ 15', '§ 36', '§ 37', '§ 10', '§ 4', '§ 6']

Naša spoločnosť ponúka pre obce (obecné úrady) komplexnú legislatívnu dokumentáciu v tomto rozsahu:
Koncepcia rozvoja informačných systémov - cieľom koncepcie rozvoja informačných systémov (KRIS) by malo byť zhodnotenie celkového stavu informatiky povinného subjektu s návrhom krokov pre jeho zlepšenie. Ako uvádza aj samotný zákon č. 275/2006 o informačných systémoch verejnej správy (IS VS), KRIS sú povinné vypracovávať povinné osoby medzi ktoré podľa par. 3, ods. 1 patria aj OBCE. Koncepcia mapuje aktuálnu situáciu s informačnými systémami všetkých organizácii v zriaďovateľskej pôsobnosti povinnej osoby, navrhuje ich úpravu, rozširovanie, prípadne zavádzanie nových IS a to najmä s ohľadom na existujúcu legislatívu a strategické ciele SIVS a NKIVS v súlade s existujúcimi štandardmi a tiež popisuje proces ďalšieho postupu pri zavádzaní, úpravách, zmenách, rozširovaní a používaní informačných systémov. KRIS je podľa zákona č. 275/2006 o informačných systémoch verejnej správy v znení neskorších predpisov povinná vypracovať každá povinná osoba podľa zákona avšak v prípade obcí je táto povinnosť stanovená iba pre obce s počtom obyvateľov viac ako 1000 alebo ak obec žiada finančné prostriedky z verejných zdrojov (napr. z OPIS).
Dokumentácia obce o ochrane pred požiarmi - na základe povinností obce podľa § 15 ods. 1 písm. d) zákona NR SR č. 314/2001 Z. z. o ochrane pred požiarmi v znení neskorších predpisov v nadväznosti na § 36 a § 37 vyhlášky MV SR č. 121/2002 Z. z. o požiarnej prevencii v znení neskorších predpisov.
Program odpadového hospodárstva Podľa § 10 zákona o odpadoch obec, na území ktorej ročná produkcia komunálnych odpadov vrátane drobných stavebných odpadov presahuje 350 ton alebo na ktorej počet obyvateľov prevyšuje 1 000 obyvateľov, je povinná vypracúvať program odpadového hospodárstva obce. Obec je povinná schválený program odpadového hospodárstva obce zverejniť do 30 dní od jeho schválenia na svojom webovom sídle.
Program rozvoja obce Program sociálno-ekonomického rozvoja je strednodobý strategický dokument, ktorý rieši rozvoj našej obce v súlade s jej špecifikami a v súlade s požiadavkami modernej spoločnosti.
Ochrana osobných údajov + príprava na GDPR - nové nariadenie o ochrane osobných údajov GDPR (General Data Protection Regulation) predstavuje novú legislatívu, ktorá výrazne zvýši ochranu osobných údajov občanov v digitálnom svete s účinnosťou od 25.05.2018. Nové nariadenie bude platné rovnako vo všetkých členských štátoch Európskej únie a bude povinné pre všetky mestá, obce a ich podriadené organizácie, ktoré sa nachádzajú na území Európskej únie bez ohľadu na ich veľ kosť či počet obyvateľov a zamestnancov. GDPR - NARIADENIE EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)
VZN obce - Všeobecné záväzné nariadenie obce na základe samostatnej pôsobnosti podľa článku 67 a 68 Ústavy Slovenskej republiky, podľa § 4 ods. 3 písm. h/ a písm. n/, § 6 ods. 1 zákona SNR č. 369/1990 Zb. o obecnom zriadení v znení neskorších predpisov.
Najžiadanejšie znenia VZN:
* VZN o podmienkach držania psov
* VZN o nakladaní s komunálnymi odpadmi a s drobnými stavebnými odpadmi na území obce
* VZN o miestnych daniach a miestnom poplatku
* VZN o zápise detí a plnení povinnej školskej dochádzky
* VZN o kultúrnych, športových a turistických podujatiach
* VZN o zákaze prevádzkovať niektoré hazardné hry na území obce
* VZN o podmienkach poskytovania dotácií z rozpočtu
* VZN o prevádzkovom poriadku pohrebiska na území obce
+ možnosť vyhotoviť VZN podľa aktuálnych požiadaviek obce.
Naša spoločnosť zabezpečuje uvedené služby v rámci celej SR, na mieru, tak aby odrážali aktuálne legislatívne náležitosti a skutočný charakter. V žiadnom prípade sa nejedná o šablónu, alebo univerzálnu dokumentáciu stiahnutú z internetu, ktorá nespĺňa literu zákona, je ponúkaná podozrivým spôsobom za podozrivo nízku cenu a na základe doterajších skúseností, neobstojí pri kontrole zo strany opránenej autority.
Bližšie informácie Vám poskytneme telefonicky na čísle: Slavomír Novák (konateľ) - 0915945708 alebo nás môžete kontaktovať aj e-mailom na emailovú adresu: snreal@snreal.sk V prípade, ak nás budete kontaktovať emailom, prosíme o uvedenie telefonického kontaktu a kompetentnú osobu, s ktorou môžeme v rámci Vašej obce komunikovať.